Ghid de utilizare Cyber-shot
Imprimare
Prima pagină > Probleme tehn. > Probleme tehn. > Acumulatorii şi alimentarea

## Acumulatorii şi alimentarea

Nu puteţi introduce acumulatorii în aparatul foto.

- Verificaţi dacă acumulatorii sunt aşezaţi în direcţia corectă şi introduceţi-i până când clapeta de scoatere a acestora se blochează.

Nu puteţi porni aparatul foto.

- După ce aţi introdus acumulatorii în aparatul foto, pot trece câteva minute până când aparatul foto porneşte.

- Verificaţi dacă acumulatorii sunt introduşi corect.

- Bateria se descarcă treptat prin descărcarea naturală chiar dacă nu utilizaţi aparatul.
  Nu uitaţi să încărcaţi bateria înainte de a utiliza aparatul foto.

- Verificaţi dacă tipul de acumulatori este NP-BN (livrat) sau NP-BN1 (se vinde separat).

Aparatul foto se închide brusc.

- În funcţie de aparatul foto şi de temperatura bateriei, aparatul foto se poate închide automat, din motive de protecţie. În acest caz, pe ecran apare un mesaj înainte ca aparatul foto să se închidă.

- Dacă nu utilizaţi aparatul foto pentru o anumită perioadă de timp atunci când este pornit şi atunci când [Mod Eco] este setată la [Standard] sau [Max], acesta se închide automat, pentru a se evita descărcarea acumulatorilor. Porniţi din nou aparatul foto.

Indicatorul de energie rămasă nu este corect.

- Acest fenomen apare atunci când utilizaţi aparatul foto în locuri foarte calde sau foarte reci.

- Bateria se uzează în timp şi prin utilizare repetată. Dacă, între încărcări, observaţi că energia bateriei scade prea repede, este posibil să fie nevoie să înlocuiţi bateria cu una nouă.

Nu puteţi încărca acumulatorii atunci când sunt introduşi în aparatul foto.

- Nu puteţi încărca acumulatorii folosind adaptorul de c.a. (se vinde separat). Utilizaţi încărcătorul de baterie (livrat) pentru a încărca bateria.

Ledul CHARGE se aprinde intermitent în timpul încărcării bateriei.

- Verificaţi dacă tipul de acumulatori este NP-BN (livrat) sau NP-BN1 (se vinde separat).

- Ledul CHARGE se aprinde intermitent atunci când utilizaţi acumulatori care nu au fost folosiţi o perioadă lungă de timp.

- Led-ul CHARGE (de pe încărcătorul de baterie livrat) are două moduri de aprindere, aprindere rapidă (la intervale de aprox. 0,15 secunde) şi aprindere lentă (la intervale de aprox. 1,5 secunde). Dacă led-ul se aprinde rapid, scoateţi acumulatorii care se încarcă şi introduceţi-i din nou în încărcător (până când se fixează în poziţie). Dacă led-ul se aprinde din nou rapid, poate fi vorba despre o defecţiune a acumulatorilor.
  Dacă led-ul se aprinde intermitent lent, înseamnă că încărcătorul este în modul în aşteptare şi că încărcarea este oprită temporar. Încărcarea se opreşte temporar şi este activat modul în aşteptare atunci când temperatura nu se situează în intervalul corespunzător pentru încărcare. Încărcarea este reluată şi led-ul CHARGE se aprinde când temperatura revine la intervalul corespunzător pentru încărcare.
  Încărcaţi acumulatorul în intervalul de temperatură de încărcare corespunzător, între 10°C şi 30°C.

- Pentru detalii, consultaţi [Detalii].

Sus